《寄柳道传黄晋卿两生》
宋代·方凤

大火且西逝，赫曦讵能为。
丛竹覆孤馆，绿阴相蔽亏。
人散众喧寂，独鸟嘤鸣随。
想见探讨余，层层发新知。
傥不鄙朽拙，勉哉勤相遗。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。